ΓΡΑΠΤΗ ΕΡΩΤΗΣΗ E-0812/02

υποβολή: Michl Ebner (PPE-DE) προς την Επιτροπή

(25 Μαρτίου 2002)

Θέμα: Μικροδιήθηση — Νωπό Γάλα

Σε ό,τι αφορά την απάντηση του κ. Byrne στη γραπτή ερώτηση Ε-3071(1) σημειώνω τα ακόλουθα: Είναι ακριβές ότι η μικροδιήθηση που πραγματοποιείται στα γαλακτοκομεία έχει το χαρακτήραψηλής τεχνολογίας, καθώς εφαρμόζεται για ειδικούς σκοπούς όπως π.χ. το διαχωρισμό συγκεκριμένων συστατικών του γάλακτος.

Δεν είναι όμως ακριβές ότι η μικροδιήθηση χρησιμοποιείται μόνο από τη βιομηχανία και ότι προϋποθέτει δαπανηρό εξοπλισμό. Με περίπου 1500 ευρώ είναι ήδη δυνατό να αποκτηθεί ολόκληρος ο τεχνολογικός εξοπλισμός που απαιτείται από τη μονάδα παραγωγής για το διαχωρισμό των σωματικών κυττάρων στο νωπό γάλα. Σε αυτή την περίπτωση αρκεί ένας απλός τεχνολογικός εξοπλισμός ο οποίος δεν προϋποθέτει ιδιαίτερη τεχνογνωσία. Στο Διαδίκτυο βρίσκει κανείς μεγάλη ποικιλία προσφορών. Για τους προμηθευτές με ημερήσια ποσότητα γάλακτος μόλις 100 λίτρων, αλλά ακόμη περισσότερο για τους προμηθευτές με μεγάλες ποσότητες γάλακτος η απόσβεση του τεχνολογικού εξοπλισμού είναι εύκοληπόθεση. Λόγω της τεχνητής μείωσης του αριθμού των κυττάρων στο νωπό γάλα πριν από την παράδοση στο γαλακτοκομείο ο προμηθευτής έχει μεγαλύτερο κέρδος από αυτό που αντιστοιχεί στην πραγματική ποιότητα του προϊόντος. Τούτο προκύπτει από το γεγονός ότι ο προμηθευτής παραποιεί τη μετρήσιμη παράμετρο του αριθμού των κυττάρων πριν από το δειγματοληπτικό έλεγχο του νωπού γάλακτος, πράγμα που αποβαίνει εις βάρος του έντιμου προμηθευτή.

Συγχρόνως ο προμηθευτής παρακάμπτει τα όρια ανοχής για τη διαθεσιμότητα του νωπού γάλακτος σύμφωνα με την οδηγία 92/46/ΕΟΚ(2) (Παράρτημα Α, Κεφάλαιο IV). Μπορεί να αποφύγει ενδεχόμενη απαγόρευση της προμήθειας, πράγμα που θα σήμαινε για τον προμηθευτή οικονομική απώλεια.

Ο εντοπισμός ενδεχόμενης μικροδιήθησης από τον κτηνοτρόφο είναι εξαιρετικά δύσκολος, καθώς ο σχετικός εξοπλισμός αποτελείται από μικρές συσκευές, οι οποίες, όταν χρειασθεί, μπορεί να εγκατασταθούν και να απομακρυνθούν εύκολα. Συνήθως οι προμηθευτές γάλακτος χρησιμοποιούν το μικροφίλτρο μόνο κατά το άρμεγμα, αλλιώς ο αριθμός των κυττάρων θα ήτανπερβολικά μικρός, διότι με τη χρήση ενός μικροφίλτρου είναι δυνατή η μείωση του αριθμού των κυττάρων μέχρι και κατά 80 %. Σε τελική ανάλυση, ακόμη και αν αποδειχθεί η χρήση μικροφίλτρου, δενπάρχει νομικό πλαίσιο χειρισμού της γαλακτοκομικής εκμετάλλευσης, εφόσον η χρήση του δεν απαγορεύεται ρητώς από το νόμο.

Δε γίνεται λόγος για την εφαρμογή της μικροδιήθησης στη μονάδα επεξεργασίας του γάλακτος. Εκεί κάτι τέτοιο είναι φυσικά δικαιολογημένο και συχνά έως και επιβεβλημένο προκειμένου για προϊόνταψηλής ποιότητας.

Ο σκοπός είναι να απαγορευθεί ρητώς η εφαρμογή της μικροδιήθησης στις μονάδες παραγωγής, ώστε να παραδίδεται το γάλα αναλλοίωτο στις μονάδες επεξεργασίας.

Μπορεί να απαντήσει η Επιτροπή στα παραπάνω και να πράξει ό,τι είναι δυνατόν για να απαγορεύσει τη μικροδιήθηση στις μονάδες παραγωγής·

(1) βλέπε σελίδα 1.

(2) ΕΕ L 268 της 14.9.1992, σελ. 1.

Κοινή απάντησητου κ. Byrne εξ ονόματος της Επιτροπήςστις γραπτές ερωτήσεις E-0809/02, E-0810/02 και E-0812/02

(14 Μαΐου 2002)

Ο ορισμός του νωπού γάλακτος και η τεχνική της μικροδιήθησης, η οποία συνδέεται με αυτόν, συζητούνται επί του παρόντος στο Κοινοβούλιο και το Συμβούλιο κατόπιν των προτάσεων της Επιτροπής για τηνγιεινή των τροφίμων(1). Και στα δύο όργανα έχουνποβληθεί τροπολογίες στην αρχική πρόταση της Επιτροπής με σκοπό να διευκρινισθεί ο ορισμός του νωπού γάλακτος και της μικροδιήθησής του. Οι εν λόγω διευκρινίσεις οδηγούν σε επαναδιατύπωση του ορισμού του νωπού γάλακτος ο οποίος περιλαμβάνεται στην ισχύουσα κοινοτική νομοθεσία, και ιδίως στην οδηγία 92/46/ΕΟΚ του Συμβουλίου, της 16ης Ιουνίου 1992, για τη θέσπιση τωνγειονομικών κανόνων για την παραγωγή και την εμπορία νωπού γάλακτος, θερμικά επεξεργασμένου γάλακτος και προϊόντων με βάση το γάλα(2). Ο ορισμός αυτός μπορεί να αποδοθεί ως εξής: Νωπό γάλα είναι το γάλα που εκκρίνεται από τους μαστικούς αδένες εκτρεφόμενων ζώων, το οποίο δεν έχει θερμανθεί πέραν των 40 °C ούτε έχειποβληθεί σε περαιτέρω επεξεργασία. Στον εν λόγω ορισμό παραλείπεται η αναφορά στη μικροδιήθηση.

Η Επιτροπή επανεξετάζει επί του παρόντος τη θέση της στο ζήτημα αυτό και αναγνωρίζει την αξία της άποψης ότι οι κανόνες για το νωπό γάλα πρέπει να εφαρμόζονται στο γάλα πριν από τη μεταφορά του από την αγροτική εκμετάλλευση, το οποίο δεν έχειποστεί τεχνητή μεταποίηση.

(1) ΕΕ C 365 E της 19.12.2000.

(2) ΕΕ L 268 της 14.9.1992.